b'\n_START_ARTICLE_\nNeferkasokar\n_START_SECTION_\nIme\n_START_PARAGRAPH_\nNeferkasokar je na Sakarskem seznamu kraljev iz grobnice visokega sve\xc4\x8denika Tjuneroja omenjen v deveti kartu\xc5\xa1i kot naslednik Neferkareja I. in predhodnih Hud\xc5\xbeefe I._NEWLINE_Na Sakarskem seznamu kraljev je omenjen kot naslednik Neferkaja in predhodnik Hud\xc5\xbeefe I. Njegova kartu\xc5\xa1a je v 1. vrstici III. kolone. Torinski seznam kraljev omenja, da je vladal 8 let in 3 mesece._NEWLINE_Neferkasokarjevo ime so odkrili tudi na valjastem pe\xc4\x8datniku neznanega porekla, izdelanem iz lojevca. Ime je zapisano dvakrat, obakrat v kraljevih kartu\xc5\xa1ah. Zanimivo je, da je v prvi kartu\xc5\xa1i ime boga Sokarja napisano nad faraonovim imenom, v drugi pa pod njim. Uvodni napis pravi Meri-netjeru, kar pomeni ljubljenec bogov. Tak\xc5\xa1no naslavljanje je zna\xc4\x8dilno za obdobje Srednjega kraljestva in kasneje, kar pomeni, da pe\xc4\x8datnik verjetno ni iz obdobja Druge dinastije. Ve\xc4\x8dina egiptologov ga datira v Trinajsto dinastijo, nekatero pa dvomijo v njegovo pristnost._NEWLINE_Neferkasokar igra pomembno vlogo na papirusu iz Srednjega kraljestva. Besedilo je bilo okoli leta 237 pr. n. \xc5\xa1t. prevedeno v demotsko pisavo in se ohranilo na papirusu pWien D6319. Na njem so navodila, kako se morajo graditi sveti\xc5\xa1\xc4\x8da in kako morajo sve\xc4\x8deniki opravljati svoje dol\xc5\xbenosti. _NEWLINE_Na papirusu je tudi zgodba, kako je kraljevi pisar pod nadzorom princa D\xc5\xbeedefhorja odkril star dokument v pozabljeni komori, ki jo je zape\xc4\x8datil kralj Neferkasokar. Na odkritem papirusu je bilo poro\xc4\x8dilo o lakoti, ki je sedem let pestila Egipt, in kako je faraon Neferkasokar v sanjah dobil navodila nebe\xc5\xa1kega prero\xc4\x8di\xc5\xa1\xc4\x8da, naj obnovi vse templje v dr\xc5\xbeavi. Ko je faraon uspe\xc5\xa1no opravil svojo nalogo, je za\xc4\x8del Nil spet te\xc4\x8di kot obi\xc4\x8dajno. Po teh dogodkih je Neferkasokar izdal odlok, ki ga jo odkril D\xc5\xbeedefhor.\n_START_SECTION_\nVladanje\n_START_PARAGRAPH_\nO Neferkasokarjevem vladanju je zelo malo podatkov. Nekateri egiptologi, med njimi Iorwerth Eiddon Stephen Edwards in Walter Bryan Emery, domnevajo, da je vladal samo v Spodnjem Egiptu, ker je njegovo ime na Sakarskem seznamu kraljev, na Abido\xc5\xa1kem pa ne. Domneva se tudi, da je vladal v \xc4\x8dasu, ko sta v Gornjem Egiptu vladala Peribsen in Sekemib-Perenmat. Domneva je skladna s stali\xc5\xa1\xc4\x8di \xc5\xa1tevilnih egiptologov, da je bil Egipt v tistem \xc4\x8dasu razdeljen na dva dela. Teorija, da je bil Egipt od konca Nine\xc4\x8derjeve vladavine razdeljen na dve kraljestvi, temelji na preu\xc4\x8devanju imena faraona Peribsena, katerega ime je povezano z ombskim bo\xc5\xbeanstvom Setom. Ime dokazuje, da je bil iz Omba in vladal v regiji, kamor je spadal tudi Ombo. Peribsen je dobro dokumentiran v artefaktih iz njegovega obdobja, odkritih v tinitski regiji, v memfi\xc5\xa1kih dokumentih pa ni omenjen. Neferkasokarjeva predhodnika bi lahko bila Sened in Neferkare I., naslednik pa Hud\xc5\xbeefa I.'